jan Paton (toki Elena: Πλάτων, Plátōn) li jan sona suli tan ma tomo Asina lon ma Elena pi tenpo pini suli. ona li suli mute tawa tenpo open pi sona sona. sitelen pali suli ona li lipu Polisija (Politeia), li lipu Apolosija (Apología Sokrátous), li lipu Temejo (Timaios), li lipu Peton (Phaidōn), li lipu Sinposijon (Sympósion).
jan Sokasi li pana sona tawa ona. jan Paton li pana sona tawa jan Alitotele.